Valmieras novada telpu futbola čempionāts

2023./24. gada

**NOLIKUMS**

**1. Sacensību mērķis**

1.1. Veicināt aktīvu un veselīgu dzīvesveidu;

1.2. Popularizēt amatieru futbolu un radīt pozitīvu sacensību garu;

1.3. Sniegt iespēju pilnveidoties sportiskajā ziņā komandām un futbolistiem, kuri meistarības ziņā, iespējams, vēl nav pilnībā gatavi startēt lielākajos turnīros.

**2. Sacensību vieta un laiks**

2.1. Vieta – Valmieras Pārgaujas sākumskolas sporta zālē;

2.2. Laiks – 2023.gada 25.novembris;

2.3. Spēles notiek pēc sastādīta kalendāra, kurš tiek precizēts pēc tam, kad ir noslēgusies pieteikšanās čempionātam;

2.4. Komandu pieteikt dalību čempionātā var līdz 5.novembrim (ieskaitot).

**3. Sacensību organizatori un spēļu tiesneši**

3.1. Sacensības organizē Sporta klubs „MPS” sadarbībā ar Valmieras novada pašvaldību;

3.2. Spēles tiesā sacensību organizatora nozīmēti tiesneši. Tiesneša lēmums ir galīgs, un to nevar apstrīdēt ne spēlētāji, ne komandu pilnvarotās personas.

**4. Sacensību dalībnieki**

4.1.Čempionātā drīkst pieteikt un drīkst spēlēt ne vairāk kā viens spēlētājs, kurš 2023. gada sezonā ir vai ir bijis pieteikts Latvijas vai citas valsts pēc spēka divu spēcīgāko futbola līgu čempionātiem;

4.2. Turnīram nedrīkst pieteikt spēlētājus, kuri 2023. gada sezonā pieteikti Optibet Latvijas Telpu futbola virslīgā un Latvijas telpu futbola 1. līgā;

4.3. Čempionātā drīkst piedalīties jebkurš spēlētājs, kurš spēlētāja pieteikšanas brīdī ir vismaz 18 gadus vecs;

4.4. Par spēlētājiem, kuri pieteikuma izdarīšanas brīdī ir jaunāki par 18 gadiem līdz turnīra pirmajai spēlei ir jāiesniedz rakstiska vecāku atļauja vai aizbildņu rakstiska piekrišana piedalīties turnīrā, kā apliecinājums, ka viņi uzņemas pilnu atbildību par šī spēlētāju rīcību un veselību;

4.5. Komanda turnīram var pieteikt ne mazāk kā 7 spēlētājus;

4.6. Spēlētāju skaits vienā komandā - neierobežots. Pirmā sacensību dienā, pirms spēles, komandas pārstāvis aizpilda organizatoru izsniegtu pieteikumu/spēlētāju sarakstu, kas kalpo kā pieteikums katrai, nākamajai sacensību kārtai. Pieteikumu drīkst papildināt pirms katras kārtas, pieteikumā var būt neierobežots skaits spēlētāju;

4.7. Iesniedzot pieteikumu, spēlētāji piekrīt šim nolikumam. Dalībnieki paši ir

atbildīgi par savu veselības stāvokli sacensību laikā;

4.8. Piekrītot dalībai Valmieras telpu futbola 2023/24 čempionātam, dalībnieki piekrīt,

ka viņu vārds, uzvārds un foto vai video attēls var tikt izmantots mārketinga nolūkos.

Organizatori apliecina, ka nenodos jebkādus personu datus trešajām personām;

4.9. Katrs dalībnieks var tikt pieteikts tikai vienā komandā, kā arī futbola sacensību laikā nav atļauts pāriet citas komandas sastāvā;

4.10. Komandā, spēlētājiem jābūt vienādas krāsas krekliņos ar numuriem. **Spēlētājiem obligāti jābūt telpu futbola apaviem,** pretējā gadījumā spēlētājs pie sacensībām netiks pielaists.

**5. Dalības maksa**

5.1. Dalības maksa 30 EUR par vienu spēli. Dalības maksa maksājama sacensību dienā sacensību organizatoram;

5.2. Dalības maksu var samaksāt skaidrā naudā vai ar pārskaitījumu, vienojoties ar organizatoru;

5.3. Dalības maksas tiek izlietotas laukumu īrei, tiesnešu darba apmaksai, informatīvā

atbalsta nodrošināšanai, organizatoriskiem izdevumiem un balvu fondam.

**6. Sacensību rīkošanas kārtība un noteikumi**

6.1 Sacensības notiek pēc FIFA pieņemtajiem telpu futbola noteikumiem. Laukumā 4 spēlētāji un vārtsargs. Vārtu izmērs 2x3 m. Spēles notiek ar 4. izmēra telpu futbola bumbu;

6.2 Spēles ilgums - 2x20 minūtes. Spēles pēdējā minūte tiek ņemts tīrais laiks;

6.3 Sākot ar komandas piekto sodu tiek izpildīti 10 m soda sitieni. Par katru nākamo sodu tiek izpildīts 10 m soda sitiens;

6.4 Nopietnu pārkāpumu gadījumā par soda lielumu lemj sacensību organizators kopā ar galveno tiesnesi.

 **7. Vietas noteikšana kārtība**

7.1. Komandas vietu nosaka pēc lielākās iegūto punktu summas (uzvara -3 punkti, neizšķirts – 1 punkts, zaudējums – 0);

7.2. Ja divām vai vairākām komandām būs vienāda punktu summa, tad augstāku vietu ieņem komanda, kurai vairāk punktu savstarpējās spēlēs;

7.3. Ja šis rādītājs vienāds, tad to nosaka pēc rādītājiem visās spēlēs (uzvaru skaits, vārtu starpība visās turnīra spēlēs, iesistie vārti);

7.4. Ja izslēgšanas spēlēs pēc pamatlaika rezultāts ir neizšķirts, tad uzvarētāju noskaidro pēcspēles sitienu sērijā. Tajā piedalās 3 spēlētāji no katras komandas. Ja arī pēc tiem ir neizšķirts, tad komandas turpina izpildīt pēcspēles sitienus līdz pirmajai kļūdai. Spēlētāji atkārtoti pēcspēles sitienus drīkst izpildīt tikai tad, kad vienas komandas visi spēlētāji tos jau ir izpildījuši.

**8.Kopvērtējums un apbalvošana**

8.1.   1.-3. vietas ieguvušās komandas, saņem kausus, bet futbolisti medaļas - 15 spēlētāji;8.2. Atsevišķi tiek apbalvots čempionāta rezultatīvākais spēlētājs, labākais vārtu sargs un MPV spēlētājs.

**9. Disciplinārsodi**

9.1 Spēlētājs saņem vienas spēles diskvalifikāciju ja:

* saņēmis divas dzeltenās kartiņas vienā spēlē;
* spēlētājam tiek parādīta sarkanā kartiņa;
* spēlētājs turnīrā kopumā ir savācis trīs dzeltenās kartiņas.

9.2 Par komandas (tās spēlētāju) uzvedību un disciplīnu (ģērbtuvēs, dušās utt.), spēles laikā un pēc tās atbild komandas pārstāvis;

9.3 Par rupjiem disciplīnas pārkāpumiem (piemēram, lamāšanās, draudu izteikšana, tīša sišana tiesnesim, spēlētājiem, organizatoriem vai pasākuma apmeklētājiem, alkohola lietošana spēles laikā u.tml.) spēlētājam vai komandas pārstāvim var tikt piemērots kāds no zemāk uzskaitītajiem disciplinārsodiem:

 Soda sankcijas – spēlētājs tiek sodīts ar diskvalifikāciju un komanda ar naudas sodu

 9.3.1 par sitienu pretiniekam pa kājām no mugurpuses - uz spēli + 10,- EUR;

 9.3.2 par rupju spēli, kas var izraisīt traumu - līdz 2 (divām) spēlēm + 10,- EUR;

 9.3.3 par mēģinājumu iespert vai uzbrukt spēlētājam - līdz 2 (divām) spēlēm + 10,- EUR;

 9.3.4 par aizvainojošu, nepieklājīgu vārdu, izteicienu vai žestu lietošanu - līdz 2 (divām) spēlēm + 20,- EUR;

 9.3.5 par mešanu ar bumbu un citu priekšmetu - līdz 2 (divām) spēlēm + 20,- EUR;

 9.3.6 par tīšu sitienu (ar roku, kāju, galvu) pretiniekam - līdz 3 (trim) spēlēm + 25,- EUR;

 9.3.7 par izteiktiem draudiem (pretiniekam, skatītājiem) –līdz 2 (trim) spēlēm + 25,- EUR;

 9.3.8 par agresīvu izturēšanos vai izteiktiem draudiem spēlētājiem, tiesnešiem, oficiālajām personām, skatītājiem - līdz 2 (divām) spēlēm vai līdz turnīra beigām diskvalifikācija un sods 50.- EUR;

 9.3.9 par spļaušanu pretiniekam, tiesnesim, oficiālām personām, skatītājiem - līdz 3 (trim) spēlēm vai līdz turnīra beigām diskvalifikācija un sods 50.- EUR;

 9.3.10 Soda naudas nomaksājamas līdz komandas nākamajai spēlei, ja soda nauda tiek piespriesta pēdējā spēlē, tā jānomaksā līdz spēles beigām;

 9.3.11 Neizciešot disciplinārsodu, spēlētājs netiek pielaists pie nākamajām spēlēm. Spēlētāja spēlēšanas gadījumā komandai tiek piešķirti tehniskie zaudējumi.

9.4. **Spēļu norises vietās kategoriski aizliegts ienest un lietot alkoholiskos dzērienus un citus apreibinošos līdzekļus. Šī noteikuma pārkāpšana var būt par iemeslu disciplinārsodu piemērošanai komandai, kā arī citām LR likumdošanā paredzētajām sankcijām.**9.5. Ja komanda neierodas uz spēli, tai tiek piešķirts zaudējums 0:5.

**10. Strīdu risināšana**

10.1. Jebkurus strīdus, kas saistīti ar šī nolikuma ievērošanu un sacensību norisi, kā arī par disciplinārsodu piemērošanu lemj Sacensību organizētāji;

10.2. Sacensību organizētāju lēmums ir galīgs un nav pārsūdzams;

10.3. Pretenziju par šī nolikuma pārkāpumiem drīkst iesniegt tikai komandas noteiktais pārstāvis. Pretenzija iesniedzama rakstiskā veidā pie tiesnešu galdiņa 10 minūšu laikā pēc attiecīgās spēles;

10.4. Pretenzijas par spēles tiesnešu pieņemtajiem lēmumiem netiek izskatītas.

**Pieteikums**

***Komandas oficiālas personas:***

|  |  |
| --- | --- |
| ***amats / vārds, uzvārds / / e-pasts:*** |  |

***Komandas kontaktpersona:***

|  |  |
| --- | --- |
| ***Kontaktpersona:*** |  |
| ***E-pasts:*** |  |
| ***Tālrunis:*** |  |

***Spēlētāju saraksts:***

|  |  |  |
| --- | --- | --- |
| ***Nr. p. k.*** | ***Vārds, uzvārds*** | ***Nr.*** |
| *1.* |  |  |
| *2.* |  |  |
| *3.* |  |  |
| *4.* |  |  |
| *5.* |  |  |
| *6.* |  |  |
| *7.* |  |  |
| *8.* |  |  |
| *9.* |  |  |
| *10.* |  |  |
| *11.* |  |  |
| *12.* |  |  |
| *13.* |  |  |
| *14.* |  |  |
| *15.* |  |  |
| *16.* |  |  |
| *17.* |  |  |
| *18.* |  |  |
| *19.* |  |  |
| *20.* |  |  |